वैदेशिक रोजगार विभागमा श्रम स्वीकृति लिएकाहरूको तथ्याङ्कको आधारमा अहिले दैनिक एक सय जना नेपाली युवा सुरक्षा गार्डको रूपमा काम गर्नमात्रै खाडीलगायतका मुलुकमा जान्छन् । पछिल्लो आर्थिक सर्वेक्षण अनुसार स्वदेशमा रोजगारी नपाउँदा दैनिक करिब १३ सयभन्दा बढी युवा जनशक्ति विदेशिने गरेका छन् । पछिल्लो १० वर्षमा ३७ लाखभन्दा धेरै नेपाली युवायुवती छाक टार्नकै लागि सस्तोमा श्रम बेच्न विदेशिएका छन् । यद्यपि पछिल्ला तीन आर्थिक वर्षमा वैदेशिक रोजगारीमा जानेको दर घटेको पाइएको छ ।
